#### Obec Halič, okr. Lučenec

Obecný úrad, ul. Mieru č. 66 , PSČ: 985 11

**O z n á m e n i e**

Obec Halič oznamuje podľa § 5 ods. 1 zákona č. 211/2000 Z.z. o slobodnom prístupe k informáciám /zákon o slobode informácií/ v znení neskorších predpisov, všetkým obyvateľom obce, že dňom 1. januára 2016 nadobudol účinnosť zákon č. 400/2015 Z.z. o tvorbe právnych predpisov a Zbierke zákonov Slovenskej republiky a o zmene a doplnení niektorých zákonov.

Z uvedeného zákona vyplýva, že Zbierku zákonov SR vydáva Ministerstvo spravodlivosti SR v listinnej podobe a elektronickej podobe prostredníctvom Slov-Lexu. **Elektronická podoba zbierky zákonov je právne záväzná rovnako ako listinná podoba.** Ministerstvo spravodlivosti bezplatne zasiela písomné vyhotovenie zbierky zákonov obciam, ktoré preukázateľne nemajú pracovisko s prístupom na internet.

Z ustanovenie § 15 zákona vyplýva, že **„O všetkom čo bolo v zbierke zákonov vyhlásené, sa má za to, že dňom vyhlásenia sa to stalo známym každému, koho sa to týka */****v prenesenom zmysle to znamená* ***„neznalosť zákona neospravedlňuje“/.***

**P**odľa § 23 ods. 3 zákona č. 400/2015 Z.z. je každá obec povinná: **„zabezpečiť aby zbierka zákonov bola v sídle obecného úradu alebo na mieste, ktoré určí obec, prístupná každému, kto o to prejaví záujem. Obec je oprávnená pre záujemcu vyhotoviť informatívny výtlačok zo zbierky zákonov a to bezplatne s výnimkou úhrady vo výške, ktorá nesmie prekročiť materiálne náklady spojené so zhotovením výtlačku. Úhrada je príjmom obce.“**

**Obyvatelia obce Halič môžu do Zbierky zákonov Slovenskej republiky vedenej v elektronickej podobe nahliadnuť v úradných hodinách obce v čase:**

**pondelok: 8,00 -12,00 13,00 – 16,00**

**utorok, streda: 8,00 – 12,00 13,00 – 16,30**

**štvrtok: nestránkový deň**

**piatok: 8,00 – 12,00 13,00 – 14,00**

***na Obecnom úrade v knižnici.***

**Vyhotovenie prípadného informatívneho výtlačku zo zbierky zákonov je spoplatnené sumou 0,25 Eur za jednu stranu výtlačku.**

Juraj Machava

starosta obce